
REPUBLIKA HRVATSKA
TRGOVAČKI SUD U ZADRU							
Dr. Franje Tuđmana 35 

U   I M E   R E P U B L I K E   H R V A T S K E

R J E Š E N J E


Trgovački sud u Zadru u ime Republike Hrvatske, OIB: 39670464653, po sucu ovog suda Ardeni Bajlo, u stečajnom postupku nad stečajnim dužnikom BILI GALEB d.o.o., Benkovac, Stjepana Radića 1, OIB: 52260223040, 16. veljače 2017. 

r i j e š i o   j e

Obustavlja se prethodni postupak nad stečajnim dužnikom BILI GALEB d.o.o., Benkovac, Stjepana Radića 1, OIB: 52260223040.

Obrazloženje

	Vjerovnik PATRIOT d.o.o. Zadar je po punomoćnici Ireni Gulan Šimurina, odvjetnici iz Zadra 22. ožujka 2016. podnio prijedlog za otvaranje stečajnog postupka nad stečajnim dužnikom BILI GALEB d.o.o., Benkovac.  
           Postupajući po prijedlogu rješenjem je pokrenut prethodni postupak i određeno ročište radi utvrđivanja uvjeta za otvaranje stečajnog postupka. Dana 14. veljače 2017. Vjerovnik PATRIOT d.o.o. Zadar je dostavio Potvrdu  Financijske agencije o blokadi računa i novčanih sredstava ovršenika iz koje proizlazi da na dan 13. veljače 2017. dužnik nema nepodmirenih osnova za plaćanje evidentiranih u Očevidniku redoslijeda za plaćanje.
	Slijedom navedeno sud je utvrdio da je prestao stečajni razlog i da dužnik nije nesposoban za plaćanje niti prezadužen, a u smislu čl. 5., 6. i 7. Stečajnog zakona (Narodne novine 71/15).
	Postupajući temeljem odredbi čl. 128. st. 9. Stečajnog zakona, a prethodno utvrdivši da nisu ostvareni uvjeti iz odredbi čl. 5., 6. i 7. Stečajnog zakona potrebni za otvaranje stečajnog postupka, sud je odlučio kao u izreci i prethodni postupak obustavio.

U Zadru, 16. veljače 2017.

Sutkinja:
    Ardena Bajlo


UPUTA O PRAVNOM LIJEKU: 
Protiv ovog rješenja dopuštena je žalba u roku od 8 dana od isteka osmog dana od objave rješenja na e-oglasnoj ploči suda. Žalba se podnosi u tri primjerka putem ovog suda za Visoki trgovački sud.


Dostaviti: 
· e-oglasna ploča
· predlagatelju PATRIOT d.o.o. Zadar putem e-oglasne ploče suda
· u spis.

